Погребалното бюро - Page 5\nЗаглавие: Re: Погребалното бюро Сря Фев 08, 2012 11:09 pm\nВсичко се бе случило толкова внезапно, че Меропа не можеше да реагира.\nИзведнъж осъзна, че Лушиъс просто си беше отишъл, и я налегна необяснима тъга. Всъщност направо й потънаха гемиите. След като се опомни, разумно сметна, че ще е най-добре да отиде при Виктор. Вчера й беше теглил дълга лекция, задето "не му била обърнала достатъчно внимание", нямаше намерение да повтори същата грешка.\n- Как си? - попита го момичето, като коленичи до него. - Какво се случи? Защо...?\nМладежът твърдо поклати глава. Гледаше ококорено, ошашавено, направо беше като паднал от небето. Хм. Всъщност един вид наистина си беше паднал от небето.\n- Кажи ми! - настоя Меропа, обаче Виктор й даде ясно да разбере, че не желае да коментира.\n- Моля те.. просто.. не е нещо, което трябва да чуеш. - отсече той категорично.\nТова, разбира се, само разпали любопитството й още повече.\n- Настоявам!!! - тросна се тя и скръсти ръце.\n- Нищо, просто ми намекна някои неща.\nТова, естествено, не бе достатъчно задоволителен отговор за Меропа.\n- Добре де. Каза ми, че нещата не вървят на добре. Според него не ни било писано - измънка първата лъжа, която му дойде наум. После съжали за това. Доколкото самият той виждаше, нещата наистина не вървяха на добре и не беше най-умният ход да й втълпява разни мисли за раздяла и обреченост. Но какво да се прави. Не можеше да й каже истината за нищо на света, а белята вече беше станала... Не можеше да си върне думите назад.\n- Добре.. - примири се леко разочаровано приятелката му, която подозираше, че не й казва всички подробности. Но беше очевидно, че няма да изкопчи повече от него. - Хайде да вървим.. - подкани го тя и примирено стана, за да се насочи към изхода от стаята. Ех...\nМладежът се изправи, изтупа се и я последва. Всъщност вървеше толкова забързано, че даже я задмина.\nМомичето си вървеше с меланхолично-празен поглед, когато забеляза нещо на земята..\nБеше го виждала и преди. Със бледозелен лунен цвят... О!!!!\nМеропа усети как в гърдите й се надига вълнение. Всъщност, почвуства се, сякаш бяха изляли врял казан вода върху тялото й.\nКичурът на Лушиъс! Същият този, който Боунс бе отсякъл по време на двубоя им.\nТя развълнувано коленичи на земята и с трепереща, колеблива ръка се пресегна към него. Не смееше да го докосне, сякаш и той, като господаря си, щеше да извърши нещо непредсказуемо.\nНай-накрая девойката го пипна и усети как сърцето й потръпва. Косичката беше толкова гладка и мекичка на допир... Направо...\nТя грабна кичурчето и мигновено го скри в джоба си. След това се изправи и настигна Виктор с безразлична физиономия, прикриваща урагана от чувства в душата й.\nВсъщност направо й се искаше да крещи от кеф.\nИМАШЕ СИ ЧАСТ ОТ ЛУШИЪС!!!!!\nДори не можеше да проумее какво означава това!!\nЗаглавие: Re: Погребалното бюро Чет Мар 15, 2012 9:47 pm\nКогато Меропа стигна до вратата на Погребалното бюро, вече бе на предела на паниката. Притеснението, което я бе обзело, направо я задушаваше, стискаше вътрешностите й като менгеме. Но това притеснение съвсем не бе онзи обикновен уплах, не. По-скоро бе нещо средно между нетърпение, вълнение и ..същински ужас. Защото девойката просто не знаеше какво да очаква. Дали щеше да я заговори дружелюбно, или студено? Какво щеше да направи? Пълна загадка, неизвестност, мистерия. Нямаше да се учуди, дори ако се опита да я убие! Ами да!\nУченичката пристъпи прага на вратата като в сън, всичко й се струваше толкова нереално. Бе невъзможно да се случва наистина, но напротив; беше тук, и от него я деляха само няколко метра.\nНо какво бе учудването й, когато влезе и....\nВътре нямаше никого, бе напълно празно, и в тази гробна тишина, без грубите забележки, прехвърчащите магии и "милите" тренировъчни създания, помещението й се стори твърде странно и необичайно.\nМеропа се закова на мястото си с глуповат поглед и примигна няколко пъти.\nЗаглавие: Re: Погребалното бюро Пет Мар 16, 2012 9:13 am\nЛушиъс крачеше по коридорът. Дали щеше да е там? Разбира се. Точно там щеше да е, закована по средата на нищото, защото залата ще и се струва необичайна и тясна. Нямаше да е гледка, която не беше виждал и преди, но сега беше различно. Сега беше друго, а коремът му беше свит на топка. Не трябваше да я целува, не трябваше и Геш да я довежда. Некромансъра беше гневен и както става в такива случаи - търсеше на кой да прехвърли вината за това, което му се случваше. Разбира се, Геш беше виновен. Ако не я беше довел, той нямаше да загуби контрол над себе си. Или поне, ако не беше отишъл за бира. Нали и той самият можеше да го направи, но онзи палячо трябваше да се направи на джентълмен, може ли?!\nУчителят стигна до вратите на залата си, така добре познатата си лична територия. Той се спря и се загледа в дръжката. Да. Меропа беше вътре. За момент се почуди дали да влезе и дали ще може да се държи, така както се държеше винаги - сякаш нищо не е ставало. Дори и да го попиташе, нямаше да получи отговор, сякаш си говори сама или на стената.\nЛушиъс хвана бравата и отвори вратата. Той влезе съвсем спокойно, с добре познатата си равномерна крачка и безизразни очи.\nТочно както си мислеше. Тя стоеше в средата и оглеждаше. Познавайки, макар и малко, калпавостта й, добре че беше сама, иначе вече можеше да е повалена от някой разгневен напреднал ученик.\nЛу седна на стола си и се отпусна в него. От вътрешен джоб на квадратното си горнище извади книга. Не каза нищо, просто я разтвори и потъна в страниците й.\nЗаглавие: Re: Погребалното бюро Съб Мар 17, 2012 9:25 am\nКакто стоеше по средата на празната стая и се оглеждаше, Меропа чу как вратата зад нея се отваря.\nСлед миг мерна с крайчеца на окото си познатия луннозеленикав цвят.\nДа. Точно така. Беше той.\nЛушиъс влезе с типичния си студено-безизразен поглед, който винаги караше хората да спазват едно прилично разстояние от него. Не й каза нищо, всъщност мина покрай нея, сякаш изобщо не я бе забелязал. Накрая се отпусна в един стол, извади книга от вътрешния джоб на горнището си и се зачете. Или поне доста успешно се прествуваше, че го прави.\n"Какво да правя сега?" зачуди се девойката; имаше чувството, че се намира в задънена улица.\nЕ, все някога трябваше да го заговори, нали? Всичко това не можеше да продължи завинаги.\nЕто какво, щеше да го поздрави, без изобщо да споменава каквото и да било от вчерашния ден. Щеше да си я кара, сякаш нищо не се бе случило. А пък той... ако иска... да подхване темата (въпреки че тя изобщо не се и надяваше на подобен вариант).\nТака че се обърна към него и изрече:\nЗаглавие: Re: Погребалното бюро Съб Мар 17, 2012 9:33 am\n- Днес съм в почивка. - Заяви Лушиъс без да отделя поглед от книгата си.\nИскаше да я учи, искаше да я докосва, но не можеше, не трябваше. Днес, наистина, не можеше да я научи на нищо, но да не се появи изобщо, би било ужасно глупаво от негова страна, сякаш беше страхливец. А такова ли беше? Той винаги се бе имал за смел мъж, а сега не можеше да погледне това девойче в очите. Какво правеше? Седеше като най-големият учител в стола си и заявяваше, че днес е в почивка. Не можеше да се понася, но не можеше и да я погледне в очите.\nДа не говорим за облеклото, което си беше избрала. Нарочно ли го бе направила? Да подразни мъжа в него ли се опитваше? Не. Това нямаше да стане. Този път щеше да се сдържи. Този път нищо нямаше да стане. Но какво трябваше да стане? Че то до сега нищо не се беше случвало.\nЛушиъс се опитваше да насади тези си мисли в главата и се опитваше да изгони сладострастните такива. Чувстваше се толкова възбуден, с дух, разкъсван от желание и съмнения, та изобщо не вярваше, че може да остане и минута повече на собствената си територия. Въпреки това успя да се сдържи и не потрепна, не помръдна и надделя над желанията си със здрав разум, колкото и трудно да му беше.\nПахт седеше в стола си, като една красива статуя, сякаш незаинтересован от нищо и никой, както обикновено изглеждаше. Очакваше тя да се размрънка, да се намуси, да се развика или да се разсърди. Но както казахме той просто не можеше да я погледне. Не и днес, не и сама. Поне онзи плужек да беше с нея. Но, не, всичко вървеше против него.\nЗаглавие: Re: Погребалното бюро Съб Мар 17, 2012 9:46 am\n- Днес съм в почивка. - отряза я той на секундата, без дори да отмества очи от книгата.\nЛеле, седеше в стола си толкова неподвижно, че за миг й заприлича на статуя. Изражението на лицето му беше (poker face :D) безизразно, каменно. Каквито и чувства да се криеха зад тази фасада, бяха като затворени в кутията на Пандора - обвити в пълна мистерия, вероятно щяха да превизвикат нещо опасно, ако се окажеха пуснати на свобода, но въпреки това на Меропа тооолкова й се искаше да надникне в тях.\nПочивен ден ли? - прекрати лирическото отклонение тя - Ха! Друг път. Не на нея тия! Беше очевидно, че иска да я разкара.\nВъпреки че Лушиъс не гледаше към нея, девойката бе сигурна, че вижда всяко едно нейно движение, затова и не се подвуоми дали да използва жестовете на тялото си.\nПовдигна леко веждата на едното си око.\nТова беше всичко по темата - не започна да мрънка, нито да протестира.\nВместо това (съвсем случайно подбра думите си, наистина!!!) отговори:\n- Добре тогава. В такъв случай ще отида при господин Геш. Все още имам да уредя въпроса с преместването ми в друга стая.\nЗаглавие: Re: Погребалното бюро Нед Мар 18, 2012 10:26 am\nЛушиъс потрепна едва забележимо. Нова стая? Преместване? Пропускаше нещо, но какво? Нови развития на събитията? Промени? Нямаше значение. Ако ще да живее и в църква, това не трябваше да го засяга. Не трябваше да прекрачва границите на учител - ученик. Не защото беше забранено. Не защото искаше. А защото така трябваше. За негово и най-вече нейно добро. Нищо хубаво нямаше да излезе от това. Тази чорлава, крехка девойка, която не умееше нищо, липсваше й самоувереност и характер. Колко по-силни, уверени, смели и красиви имаше от нея. Милиони! Но защо тогава му се струваше толкова очарователна? Загадките на съществуването. Такава загадка, обаче не му беше нужна. Не искаше заради личните му подбуди и желания това мило същество, да тя беше мила, да изгуби младостта си, мечтите си, живота си. И той щеше да се погрижи най-лошото да не се случи.\n-Прави каквото искаш! - отговори все толкова студено Лу. Колкото по-бързо напусне залата му, толкова по-бързо той ще може да си отдъхне.\nЗаглавие: Re: Погребалното бюро Нед Мар 18, 2012 10:46 am\nСлед като Лушиъс един вид я "заля със студена кофа вода", тя помълча за известно време. Обаче въпреки това не побърза да си отиде. Трескаво прехвърляше в главата си всевъзможни словосъчетания и изрази. Хайде, хайде, толкова ли е сложно, от сто милиарда думи трябва да подбереш само пет-шест, за да формираш един достатъчно добър отговор!!!\nНе й хрумна нищо. Май че просто наистина трябваше да отстъпи.\nНо въобще не й се искаше! Прекрачеше ли сега прага на вратата, нямаше да го види.. кой знае колко време!\nПък и дали днес, дали утре - нещата все трябваше да се развият някак, а не да стоят увиснали във въздуха...! Дори и птиците се уморяват да се реят вечно в безтегловността!\nЗатова накрая Меропа глухо каза:\n- Надявам се, че днешният ви ден наистина е почивен. Иначе въобще не ви завиждам, ако трябва да се срещнете с Виктор. Ако вчера ви е лазил по нервите, тогава не знам как какво ще става днес... Досега не сте го виждали вкиснат!\nЗаглавие: Re: Погребалното бюро Нед Мар 18, 2012 11:12 am\nВиктор? Заплашваше го с това пишлеме? Него!? Вечния! Безсмъртния! Който съществуваше от стотици години! Който е виждал как империи рухват, а на тяхно място идват нови, след което и те рухват! Него, който беше наблюдавал тази покварена земя толкова време отгоре, колкото и отдолу! Него, пред чийто поглед минаха четири гилдмайстора, а още десетина умряха в опит да се доберат до този пост!\nМеропа наистина го разсмя. Но може би не трябваше да й се сърди. Тя не знаеше какво говори, нито знаеше историята на Лушиъс, така че сигурно беше нормално да си мисли, че "коравият й приятел" спасил я от кулата е някакъв идол. И все пак не се сдържа да не се озъби на среща й с коварна усмивка:\n-Ако г-н, не помня името на баща му, толкова желае да се изправи срещу мен, нека заповяда. Ще го посрещна с отворени обятия, кафе и малинови сладки. Иначе не ми губи времето, а отивай да се занимаваш с твоите си неща. Утре заповядай на следващият си урок и събери мислите си, защото от тук нататък няма да съм мек с теб.\nОтначало тонът му беше подигравателен, но когато почна да говори за утрешните им тренировки стана повече от сериозен. Не показваше каквито и да е емоции, но такива имаше. Ако нещо наистина се беше случило между нея и голият й охлюв, то това значеше, че дългокосия аристократ нямаше да е с нея постоянно, за да я защитава. На Пахт не му се искаше да се занимава насаме с нея заради вътрешните си терзания, а и нейните, но ако случая бе такъв, то от него зависеше да я направи силна, самостоятелна. Да можеше да се грижи за себе си. Една цел достойна за уважение, може би. Но дали това бе причината или некромансъра усещаше, че вече небесата са потъмнели и буреносните облаци са се пропукали? Иска или не Меропа щеше да си намери врагове, както винаги ставаше. А шестото чувство на Лушиъс му подсказваше, че нейните ще са мълниеносни, макар и малко на брой.\nЗаглавие: Re: Погребалното бюро Нед Мар 18, 2012 11:21 am\nМеропа го погледна неразбиращо. Май се бе получило някакво недоразумение..\n- О! - проблесна й лампичка на просветление след малко. Господи, колко нелепо! Думите могат да бъдат такива подлеци! - Ама вие да не си помислихте, че... Божичко не! - Лицето й пламна като червен абажур - Да не си мислите, че ви заплашвам с него? - самото изричане на глас на нещо подобно я накара да се почувства като абсолютна глупачка - Ненене, станало е объркване! Просто казвам, че не ви завиждам, защото ще здравата ще ви полази по нервите ... тоест, способен е да се държи наистина отвратително ... и не знам как ще го изтърпите .. н-н-не, че нещо - изреченията й почнаха да излизат омотани, разбъркани, преплетени едно в друго. Но нямаше как иначе! Ако той действително си бе помислил, че е толкова наивна да вярва, че Виктор - хахаха! та това беше толкова смехотворно, абсурдно и ....! - не можеше да бъде! Искаше й се да върне времето назад и никога, никога да не го бе изричала! - Ужас! - позволи тя на емоциите си да бликнат накрая и захлупи лице в дланите си. Кой знае какви страшни врагове бе надвил! Кой знае какви бяха способностите му! И да си помисли, че тя може да каже подобно ... нещо...\nЗаглавие: Re: Погребалното бюро Нед Мар 18, 2012 11:50 am\nУчителят й я наблюдаваше безпристрастно. Вътрешно се чудеше да се смее ли, да плачи ли. Това момиче....\n-Ти наистина си просто едно дете, нали? - каза накрая без да очаква отговори. Риторичен въпрос. Той въздъхна изморено и затвори четивото си. Прибра го в шкафа на бюрото и стана с тромави крачки. Какво да я прави, нямаше друг избор. Хвана ръката й, като я махна от лицето й и каза:\nИ просто така силуетите на двамата се разпръснаха във въздуха. След секунда не остана нищо от тях. Бяха се изпарили.\n/Бояна пиши как се телепортирате Тук/\nЗаглавие: Re: Погребалното бюро Вто Мар 20, 2012 5:26 pm\nБоунс се върна в кабинета си, след като ученичката му изчезна така безследно, погълната от дима който самата тя създаде.Той отключи вратата и влезе в кабинета си.Лушиъс пак се бе запилял някъде и бюрото му стоеше празно.\n- Е, пак си сам Боунс.Време е за малко развлечения, не мислиш ли? Стига с тази работа...\nУчителят се запъти към рафта с книги който стоеше зад неговото бюро и започна да го оглежда.Постави пръста си на един от най-близките редове с книги и започна да го движи по тях, преминавайки бавно върху всяка книга.Той прочиташе внимателно всяко заглавие, като не търсеше нещо определено.Просто искаше да намери някакво интересно четиво, което да го разведри и отпусне.Пръста му достигна края на реда, след което той го придвижи на долният и продължи търсенето си.Накрая си избра една малка червена книга, която извади измежду другите.Подхвърли я леко в ръцете си и се запъти към креслото.Настани се удобно на меката мебел, като опъна краката си напред и погледна книгата.\n- Аааа... "Приказки за лека нощ".Отдавна не бях чел тази книга! - възхищението ясно си личеше на лицето му.Тъкмо когато разгърна корицата на книгата, някъде от стаята се дочу почукване.Учителя се огледа подозрително, като внимателно се заслуша от къде идва шума.Спря за миг като не се движеше, като дори не смееше да диша.И пак, чу се онзи странен шум, който незнайно от къде идваше.Боунс скочи от мястото си, като се завъртя няколко пъти около оста си, оглеждайки навсякъде.При следващото потропване, осъзна че шума идваше изпод бюрото на Лушиъс.Учителя остави книгата внимателно на креслото и грабна първото му попаднало нещо в ръцете - една малка възглавница.Хвърли поглед върху примитивното си оръжие с което по-скоро би убил някой от смях, засмя се на свой ред и после я захвърли настрани.След това се приближи до бюрото като се облегна на него с две ръце и провеси тялото си и се протегна през нея, поглеждайки отзад.На пода се беше свил малък орел.От онези, с които изпращаха писма между градовете, когато трябваше нещо да се съобщи бързо.Беше награбил един малък пясъчен часовник, подмяташе с човката си..Tочно когато Боунс се подаде, малкият орел беше пробил стъклото и в момента вадеше малки песъчинки от него, които хрупаше сладко.На крака на птицата все още висеше някаква бележка, която явно беше за него.\n- Ела тук, момчето ми! - каза Боунс като легна върху бюрото, но птицата ловко се измъкна от ръцете му и побягна из стаята.\nУчителя се изстреля от масата бързо, като се извъртя по посока на тичащата птица.Гонитбата им продължи няколко минути, като най-накрая птицата бе приклещена в един от ъглите.Тя стремглаво се опитваше да се защити, уплашена от непознатият мъж.Съскаше към него, отваряше рязко човката си и се опитваше да го клъвне всеки път, когато Боунс протегнеше ръка към нея.Накрая озаптена, тя се оказа в ръцете му, а той в това време измъкваше бележката от крачето ѝ.Пусна птицата отново на земята, обърна ѝ гръб и отиде отново на креслото.Докато животното обикаляше безцелно, той отвори бележката и я зачете с тих глас, вслушвайки се в собствените си думи.\n- Боунс, друже... Потърсих информация за това което искаше и се оказа прав.Разказът на Белият се оказа верен!Това е момичето за което си чул.Не допускай двамата да се срещнат отново или да разбере истината.Единственият начин тайната да бъде запазена е ако продължаваш да държиш Белият далеч от имението.Всичко друго е под контрол.Надявам се с това сметките ни да се изчистват.Изгори бележката за да не научи някой друг...Хейз...\nБоунс постоя няколко минути така, като отново прочете внимателно бележката няколко пъти.Осмисли написаното в нея, прочете го още няколко пъти за да се увери че не е прочел нещо грешно и накъса малкият лист хартия на лентички.Отиде до бюрото си, изкара една голяма черна свещ, постави я отгоре върху дървеното покритие на бюрото и я запали.После започна да гори една по една всяка лентичка от бележката, докато не остана само пепел.Събра пепелта, хвърли я в кошчето което стоеше наблизо и после намери отново малкият орел.Този път животното не се дърпаше и за това той с лекота го хвана.Отиде до прозореца като пусна птицата на свобода и отново се излегна на креслото, оставяйки широко отвореният прозорец, за да може да влезе прохладен въздух в стаята.\nЗаглавие: Re: Погребалното бюро Пон Апр 02, 2012 9:09 pm\nПахт нахлу в тренировъчната и завари Боунс легнал на креслото му, отново, с вдигнати на бюрото крака. Не шаваше. Приближи се до него и го побутна. Дишаше. Жалко....Пак беше изпаднал в една от онези негови медитации, които траеха прекалено дълго. Последния път му отне пет дена да се събуди. Сега никой нямаше да го чака, а и Лушиъс беше гневен, че отново си е позволил своеволието да стои на креслото му. Той избута грубо краката му от бюрото, които тупнаха на земята, а главата му се заби в дървената маса. От удара Боунс се събуди и недоволно изгледа колегата си.\n-О...само ти ли си? - измънка сънено.\nЗеленокосият некромансър го изгледа с погнуса. Как само го ненавиждаше него и цялата тази проклета гилдия. Можеше да го заличи от лицето на земята само с мигване на окото, както и противния им гилдмайстор, но тогава какво? Пак щеше да отговаря пред Нея, а хич не искаше да я вижда. Повдигаше му се от игрите й.\nТой подхвърли бележката на масата и Боунс я взе:\n-Това май е твое.\nУчителя прочете за напускането на Дориан и веднага се разбуди. Лу забеляза коренната промяна и то не само заради изненадата.\n-Би ли ми обяснил защо протежето ти си е взело гемиите и е напуснало? Да не би да е осъзнала, че ти и нелепите ти методи не струвате?\nЗаглавие: Re: Погребалното бюро Вто Апр 03, 2012 4:25 pm\nБоунс се издразни на изказването на Лу и без малко да го удари.Стисна юмрука си, ала го скри зад гърба си за да не види колегата му всъщност какво му се искаше.\n- Ха! Като чели ония двамата няма да си заминат скоро, ако ги оставиш да се моткат само по кръчмите.Решила е - тръгнала си е.Да не би да съм я завързал за стола и да съм и казал "Учи"? Това тук е школа, а не затвор.Всеки идва по собствено желание ако не си спомняш и също така може да си тръгне.Сега поне ще има и за теб стая в имението, вместо да спиш на креслото тук.О, извинявай!Разбрах че вече имаш къде да спиш, макар че някой трябва да отиде първо да почисти прахта от там...\nЗаглавие: Re: Погребалното бюро Вто Апр 03, 2012 4:37 pm\nЗеленото око на Лушиъс блесна кръвожадно. Той се обърна в анфас към колегата си и съвсем спокойно, повече отколкото беше нормално положи ръце на бюрото пред него, като се наведе и лицата им се оказаха едно срещу друго.\n-Внимавай, Боунс. Стъпваш върху тънка, червена линия, която всеки момент може да избухне и нямам предвид себе си. Но не ме карай да направя нещо, за което няма да съжалявам ни най-малко.\nИ все така спокойно се изправи, обърна се и тръгна към изхода, оставяйки голият до кръста мъж сам с мислите и може би страховете си. Той знаеше, че не може да се мери с вечния некромансър, а толкова много му се искаше.\nЗаглавие: Re: Погребалното бюро Сря Апр 04, 2012 5:51 pm\nВикът му се разнесе из стаята.Останал сам, той потъна в мислите си, дълбаейки със собствената си завист надълбоко.Изблъска няколко пъти по вратата, срита няколко произволни предмета покрай себе си и излезе от стаята.Липсваше няколко часа.\nНакрая, се върна привечер по-тих от всякога.Отвори кротко вратата, заключи след себе си и дори без да светва лампата...избухна.Гърдите в момента го пареха от ярост, целият се тресеше, въртеше сев малката кибритена кутийка, докато безсилието му не избиваше в агресия.Удряше с юмруци стените, докато целите не се обляха в кръв. После си удряше и главата, за да избие мислите си или да върне спомените, и той не знаеше защо. Преставаше да се удря, чак когато изтощението го обхвана напълно. Тогава леко и бавно отдели глава от стената. Погледна я втренчено сякаш примирен с всичко. И пак леко и бавно като емоционално изтискан, безчувствен, оставен на физическото, на истинктивното, той протегна леко ръка и без никаква мисъл започна да рисува с кръвта си по стената. Лекичко просто прокарваше пръст по каменната стена, като нежно изплуваха творби изпод ръцете му. Рисуваше така доста дълго време. После легна да поспи на канапето, някак успокоен.\nБоунс се събуди с ужасно главоболие. Дълго време не само не стана от леглото, ами дори не отвори очи. Искаше му се да си откъсне главата, да я отреже с тъпа брадва и после да я рита като футболна топка. Какво главоболие само. Такъв ужасен, неприятен вкус имаше в устата си, че можеше да убие човек с дъха си. Стана му още по-зле, щеше да се издрайфа. Но... не го болеше само главата. Болки изпитваше нявсякъде. Опита се да си отвори очите. Едното око го болеше ужасно, дори не можа и да го отвори. Запита се какво се бе случило вчера, но не успя да си спомни. Изправи се някак. С невиждащ поглед прескочи канапето и се запъти към тоалетната. Влезна вътре и пусна силна струя студена вода. Напълни шепите си, изми лицето си. Стоеше с наведена глава и си плискаше лицето. Леко се поосвежи. Погледна ръцете си, целите бяха в кръв, внезапно вдигна очи към огледалото. В отражението си видя разбития си нос, който още кървеше. Видя и полузатвореното си подуто, лилаво око. Добре се бе гримирал, но не можеше да си спомни нищо от вчера.\n- Мамка му! Защо пак си пил Боунс? - отново онзи негов начин, по който обичаше да разговаря сам със себе си.Но този път не бе спокоен разговор, а крещеше в собственото си обезобразено отражение в огледалото. - Защо пиеш толкова много? На другия ден винаги има за какво да съжаляваш. Пак се напи като кон! Как да обясниш вида си пред другите? А? СВИНЯ! ТЪПАНАР!\nМъчеше го страшна, непоносима жажда. Изпи голямо количество вода, като отново се почувства пиян. Залитна и почти се удари във вратата. Върна се в стаята, а гледката, която се откри пред очите му, го потресе. Стените бяха опръскани с кръв. Цареше бъркотия. Опита се да намери отнякъде парцал и метла и започна да чисти стаята от кървавите петна.Когато привърши с тях и я вкара в по-угледен вид, се строполи отново на канапето.Преди да затвори за пореден път очи, погледна към стената.На нея все още си личеше петно от кръвта му.Очите му отново се затвориха, губейки контрола над тялото си.Сънят го отнесе на ръцете, далеч от този мрачен свят.\nЗаглавие: Re: Погребалното бюро Сря Апр 18, 2012 7:17 pm\nПроклетото погребално бюро!\nКакъв цинизъм -- да трябва да се учи точно при човека, който му бе най-черен и омразен в този живот!\nКак щеше да издържи в негово присъствие за толкова дълго време?\nСигурно с голямо усилие на волята би успял -- в случай, че проклетникът си траеше, но не -- онзи се чувстваше длъжен да се заяжда с него, да го провокира, да го унижава.\nБе невъзможно да се справи.\nОсобено пък сега, след като...\nПри спомена за случката отпреди малко му причерня.\nГлупава неблагодарница! Дължеше му всичко -- ако не беше той, сега още щеше да стои и да гние в мухлясалата си стаичка. Само и единствено заради нея никога нямаше да може да се завърне вкъщи; заради нея сега трябваше да живее на това отвратително място, пълнo с всякакви откачалки и ненормалници (особено един!). Човек би казал, че би се привързала поне малко към него... но не! Меропа му върна услугата, като му заби нож в гърба! По дяволите, та тя го заряза няма и два дни, откакто бяха напуснали Шеридан... и то защо? За да тича като кученце след някакъв психопат-шизофреник, на когото най-вероятно изобщо не му пукаше за нея!\nНека да погледнем реално. Той сигурно бе древен като света и можеше да изкорени цяла гора с един замах на ръката.\nКакво щеше да види в нея? Умения? Увереност? Житейски опит? Какъв интерес представляваше за него едно скучно момиченце, неотличаващо се с нищо по-особено?\nМай няма да съм единственият разочарован!, подмихна се злорадо младежът, докато отваряше най-омразната врата на света.\nЗаглавие: Re: Погребалното бюро Пет Апр 20, 2012 9:49 am\nА зад най-омразната врата на света имаше не един, а двама учители. Боунс, който все още спеше на бюрото и Лушиъс, който се намираше в другият край на залата, седнал на един стол до прозореца, замислено четящ някаква книга.\nВиктор изгледа полуголият некромансър и се зачуди дали нямаше малшанса да не е при него. Какво да се прави. Подмина го и тръгна към своя собствен ментор. С всяка крачка в главата му се въртяха какви ли не картини как го гърчи под собствената си сила. Ех, мечти....\nВеднъж стигнал го сянката му затъмни страницата от четивото на Лу. Чак с това успя да привлече вниманието му. Красивият мъж вдигна едното си око към новодошлия и го изгледа безизразно. Дали го мразеше? Не, беше силно казано. По-скоро изобщо не се интересуваше от съществуването му и ако Виктор не напомняше за себе си от време на време до сега да го беше забравил за милионен път.\n-А...това си ти....мммм....не ти помня името. Какво те води насам?\nЗаглавие: Re: Погребалното бюро Пет Апр 20, 2012 8:02 pm\n"Не ми бил помнил името той..." Виктор стисна зъби, за да задържи гнева си и да не изтърси нещо не на място (което за него си бе постижение; от опит знаем, че обикновено избухва като пукнат балон с хелий).\n- Идвам за урока, разбира се. За какво друго? - изрече той, с мъка задържайки порива да не подхвърли някоя-друга язвителна реплика и обръщение.\nНо защо???! Кой дявол ги бе отклонил от пътеката им, че се бяха срещнали първо с Лушиъс? Сега можеха да бъдат при другия учител, който изглеждаше сто пъти по-поносим (въпреки че тук едва ли имаше някой напълно с всичкия си). Но не, вместо това на Виктор му се налагаше да стои тук, с челюсти, превърнати в своеобразно менгеме и юмруци като стоманени топки. Дразненето гъделичкаше нервите му като крачетата на стоножка, като хиляди иглички. Нямаше да издържи още дълго. Господи, не можеше повече!\n- Едва ли има за какво друго да се срещам с вас!\nДори не усети как тази провокация излиза от устата му!\nЕ. Поне този път не се бе обърнал към него на "ти".\nЗаглавие: Re: Погребалното бюро Пет Апр 20, 2012 8:19 pm\nЛушиъс разпери ръце странично от него.\n-За урок идваш разбира се. За какво иначе да си тук? - извика той. На Виктор му потекоха гемиите от този отговор. Та нали самия той го попита? С този човек не можеше да излезе на глава. Колкото и да го контрираше той или щеше да извърти нещата по собствен начин или изобщо да не ги забележи. Но не. Не свърши дотук. Веднъж извикал се пак се обърна към дългокосия момък, сложи пръст пред устата си и изшътка:\n-Шшшшттт....не крещи толкова силно. Ще събудиш Боунс. Не виждаш ли, че спи? Вие младите нямате никакво уважение към по-старите. Вече не е на двайсет. Има нужда от своят сън за разкрасяване.\nПри тези думи колегата му в другия край на залата се разсъни и в просъница почна да мърмори нещо.\n-Ето видя ли, събуди го! - продължи да вика зеленокосият, от което Боунс още повече се разшава. Некромансъра грабна книгата си, насочи я по посока на бюрото и я хвърли с невиждана сила по колегата си. Тя се удари в главата му, която тупна отново назад и той изпадна в несвяст. - Спи си приятелю, спи си.\nТова беше втория туш за Виктор. Все повече се убеждаваше, че този пред него не е с всичкият си.\n-Та за какво викаш си тук? - повтори предишният си въпрос менторът му.\nИ....трети удар под кръста.\nЗаглавие: Re: Погребалното бюро Нед Апр 22, 2012 8:08 pm\nВиктор гледаше и не знаеше дали да се смее, дали да плаче, дали да избяга с писъци, или да изгори имението до основи.\nТой буквално зяпаше Лушиъс с чене, ударено в пода.\nМислеше, че вече му е свикнал, но........ за пореден път се убеждаваше, че тази задача е непосилна с нещо подобно на това ... това... същество!!\n- Не знам. За какво съм тук? - реши да го изпробва момчето, което се чудеше докъде ли бе възможно да достигне абсурдността на ситуацията???\nЗаглавие: Re: Погребалното бюро Нед Апр 29, 2012 8:12 pm\n-Как за какво? Да се учиш разбира се. - повтори или може би потрети Лушиъс. Кой ли пък и броеше. Той затвори книгата си и стана от стола. Повървя няколко крачки наляво. После няколко крачки надясно, после още няколко наляво. На Виктор му приличаше на чудещ се щраус, който не може да си намери място. Най-накрая се спря централно срещу него и почна да се оглежда. Първо наляво, после надясно и пак така във всички посоки, напомнящо на вървенето му.\n-Нали знаеш какво казват за проститутките?\nВсъщност младежът изобщо не знаеше какво казват за проститутките, но нямаше право да отговори защото преди това беше прекъснат с продължението:\n-Внимавай пред кого си отваряш краката. Понякога е по-добре да ги затвориш и да не ти платят, отколкото да ги отвориш и да те заразят.\nВиктор не разбираше нищо. Трябваше ли да открие някакъв скрит смисъл в тези думи? А изобщо те имаха ли някакъв смисъл или бяха поредните небивалици на Пахт? Или просто го сравняваше с проститутка? И това беше склонен да си помисли.\n-Да видим сега колко можеш да разтвориш краката на Боуни. Направи го с телекинеза. Сигурен съм, че начетен младеж като теб трябва да знае какво е това.\nТой подиграваше ли му се? По принцип Лу винаги почваше с телекинеза над предмети, но ученикът му имаше такова високо мнение за себе си, че това би трябвало да е като детска игра за него.\n/Опиши опита си над спящият Боунс, резултата остави на мен/\nЗаглавие: Re: Погребалното бюро Пон Май 07, 2012 2:53 pm\nДокато се подготвяше психически да се заеме със задачата, Виктор се чувстваше толкова нелепо, че едва ли имаше накъде повече.\nДа разтвори краката на учителя?\nНе, сериозно. С кого от двамата се гавреше лунатикът? А може би и с двамата?\nМладежът не бе съвсем сигурен дали невероятното "упражнение" се дължи на ехидното злорадство на Лушиъс, или просто на факта, че нервния център в мозъка му бе съставен от кълбо изгорели жици.\nТой протегна ръка (с огромно нежелание, но все пак го направи) и насочи потокът магия към дланите си. Стори му се, че за разлика от дръг път атомчетата се придвижват мудно и бавно, сякаш протестираха. Когато заеха местата си, момчето усети, че кожата му не е така наелектризирана... не го пронизваха хиляди иглички, не се чувстваше, сякаш в него се зараждат светкавици.. Не, чувстваше енергията по-скоро като.. желе. Може би дори.. слуз. Бррр! Да не би по пръстите му да пълзяха охлюви?\nВиктор се ядоса на себе си. Какво му се случваше?! Никога през живота си не се бе сблъсквал с подобно нещо! Какво, сега това грешка ли беше?\n"О, майната му!!!", ядоса се той. "И без това всичко е толкова гнусно, какво го мисля?? Да привършвам веднъж завинаги!!"\nТой отприщи силите си и в стаята се понесе жабешкозелено кълбо.\nЕ, явно всичко се бе дължало чисто и просто на отвращението. Заклинанието бе силно, макар и с по-нетипичен цвят от обикновено. Но все пак беше нормално. Магията и душата на некромансърите са неразривно свързани..\nНай-сетне кълбото доближи целта си и..\nЗаглавие: Re: Погребалното бюро Пон Май 07, 2012 3:48 pm\nИ нищо. Магията му излетя толкова нестабилна, макар и с доза мощност към Боунс, че единственото, което направи е леко да повдигне ходилата му, които веднага след това тупнаха обратно на бюрото.\n-Бака! - извика Лушиъс и го перна по врата, като главата му отскочи леко напред. -На това телекинеза ли му викаш. Само ще го събудиш като преди малко.\nНа Виктор му идеше да се обърне и да му забие такъв голям тукат, че учителя щеше да ходи цяла седмица после с посинено око. Или поне така си го представяше той. Но се сдържа и не го направи.\nТой се хръцна и отстъпи като си мърмореше под носа:\n-Всички са безделници. Безделници ти казвам.\nЗаглавие: Re: Погребалното бюро Чет Май 10, 2012 9:20 pm\nИзражението на Виктор беше каменно. Само едно малко мускулче играеше в ъгълчето на устата му.\nКак така магията му не се бе получила??\nТа той се бе справял с толкова по-трудни задачи! Какво се бе случило? Беше толкова нечестно! Това е, съдбата просто искаше да го унижава пред ненормалника, да го взима на подбив.\nБеше просто длъжен да се справя!!! Не можеше да си позволи другояче!!! Трябваше да натрие носа на този.. този кретен!\n"Не трябва да си позволявам провали... не трябва да му подклаждам самодоволството!" проклинаше момента си на слабост младежът, все още учуден как така едно толкова просто заклинание не му се бе удало. Всъщност, причината беше напълно ясна - отвращението, неприязънта.. те винаги водят до нежелани и неочаквани последствия.\n"Тогава ги потисни!" заповяда си момчето, стискайки зъби като в менгеме.\nЩеше да пробва пак. И този път щеше да успее.\nТой отново протегна ръка, самоуверено и спокойно, все едно че нищо не бе станало. Придаваше си невъзмутим вид, сякаш изобщо не му пукаше. Истината беше, че вътрешностите му направо се гърчеха от срам, раздразнение и други подобни, недотам хубави чувства. Но Лушиъс не трябваше да разбира, нали?\nВиктор насочи енергията към дланите си. Този път "провеждането" стана много по-успешно. Усети боцкане, като че всяка секунда атомчетата в кожата му бяха удряни от слаб електрошок. Когато събра в дланта си едно стабилно кълбо магия, той насочи мислите си към спящия учител и, на онзи специфичен безмълвен език, чрез който общуват некромансърите и силите в тялото им, й заповяда да изпълни неприятната задача. Електричната топка напусна ръката му и се насочи бързо (и равномерно) в желаната посока.


„Бургас спорт“ взе купата на АБФ след дузпи - burgas.utre.bg\n„Бургас спорт“ взе купата на АБФ след дузпи\n08 септември 2017, 17:00 | Светлина Еленова\nНа финала възпитаниците на младия треньор Георги Тузаков се наложиха над „Звездичка“ с 5:4 след изпълнения на дузпи\nОтборът на „Бургас спорт“ спечели турнира за деца до 11 години за купата на Асоциацията на българските футболисти. Надпреварата се проведе в рамките на националната програма „Децата и футболът” и събра за участие 8 отбора от Бургаска област.\nНа финала възпитаниците на младия треньор Георги Тузаков се наложиха над „Звездичка“ с 5:4 след изпълнения на дузпи. Редовното време завърши с резултат 2:2. В класирането следват „Нефтохимик“, „Созопол“, „Свети Никола“ Бургас, „Ахелой“, „Локомотив“ Бургас и „Поморие“.\nВсичките осем отбора, които участваха в турнира, бяха наградени с по пет професионални футболни топки. Раздадени бяха и множество индивидуални призове.


Има дни… (Животът е приказка) | ОМ – Свободни и Положителни Книги\n← „Дупка на времето“.\nСилен и бляскав татарин (Спасението е в спастрените ни приятелства I) →\nИма дни… (Животът е приказка)\nНищо не може да накара усмивката ти да изчезне. Нито неволно обърнатата чаша и разлятата по масата последна глътка кафе секунди преди да тръгнеш за работа. Нито автобусът с променен маршрут, който за кратко те кара да се замислиш дали няма да се озовеш в някое софийско село. Нито факта, че няколко минути по-късно същият този раздрънкан автобус просто спира и не успява да тръгне отново, оставяйки те на 5мин. пеша от най-близката спирка.


Таргетиране, действие, експериментиране - info.host.bg\nНачало » Онлайн справочник » Електронен бизнес » Започване на собствен електронен бизнес » Таргетиране, действие, експериментиране\nТаргетиране, действие, експериментиране\nСъществуват няколко прости принципа, чието спазване ще ви гарантира поне 50% от успеха на вашата комерсиална дейност в интернет.\nНасочване към определена целева аудитория (таргетиране)\nПрепоръчително е да се насочите към даден конкретен сегмент от пазара и да създадете повече или по-малко тясно специализиран сайт, чието съдържание е насочено към точно определена група потребители. Сайтовете които предлагат „всичко за всички“ не са най-подходящия вариант за развитие на електронен бизнес, особено за една малка организация или индивидуален разработчик, тъй като изискват много повече ресурси за създаването и развитието им. Освен това към тях е насочен „нетаргетиран“ трафик, т.е. посещават се от хора с всякакви интереси, от всякакви възрастови групи и всякакви географски региони. А много рекламодатели предпочитат да рекламират в тясно специализирани сайтове, за които е сигурно, че привличат „качествен“ трафик, т.е. посещения от хора, които се интересуват именно от конкретната материя, съответно от типа стоки и услуги, които рекламодателя продава. Например един производител на бебешки и детски храни е резонно да реши да рекламира в сайт с тематична насоченост към бременността, съвети за бъдещите майки и отглеждането на децата и т.н. Съдържанието на вашия сайт може да бъде насочено към много конкретна група хора по точно определен признак или комбинация от няколко признака: пол, възраст, географско местоположение, интереси и пр.\nПридържане към добре позната дейност\nАко вие сте например професионален психолог, чието хоби е рисуването и история на изкуството, едва ли ще постигнете успех с изграждането на туристически сайт. Не е нужно да се хвърляте в „непознати води“ само защото сте чули, че сайтовете от дадена категория са много популярни и печеливши в интернет. Изберете за тематика на своя сайт материя която добре познавате и с която ви е приятно да се занимавате – обикновено това е професията или хобито. Така че за психолога от нашия конкретен пример ще бъде по-резонно да направи сайт за онлайн психологически консултации или например аукцион за произведения на изкуството отколкото сайт на някаква друга тематика.\nНасочване към слабо разработени пазарни сегменти\nНаправете кратко маркетингово проучване на сайтовете от категорията към която сте решили да се насочите и ако откриете някоя слабо развита информационна „ниша“ или сегмент със слабо предлагане на стоки/услуги – насочете се натам. По този начин ще избегнете поне донякъде жестоката конкуренция с вече утвърдени сайтове на подобна тематика.\nМалко „безразсъдство“ ще ви бъде полезно в планирането и анализите\nНе винаги и не всичко може да бъде изчислено, изследвано и рационално анализирано. Понякога вероятно ще ви се наложи да действате осланяйки се на онова, което се нарича „интуиция“ или „шесто чувство“. Хората които само анализират, планират и се опитват с рационални методи да изчислят всяка стъпка от бъдещото развитие на една дейност често биват сковани от своя рационален анализ и планиране. Те само анализират и изчисляват, но не действат. В другата крайност са онези, които никога нищо не анализират и не планират – те също не стигат далече. Анализа и плана за развитие на бизнеса е добре да бъдат направени, но след като са готови ги заключете в чекмеджето.\nНепрекъснато действие и експериментиране\nОриентираността към непрекъснато действие и експериментиране трябва да стане неизменна част от вашата „бизнес ценностна система“. Това е изключително важно и трябва дебело да се подчертае. Дори хаотичното действие е за предпочитане пред „регулираното“ бездействие; всяко действие, дори лошото и неправилно действие, е по-добро от бездействието. Непрекъснатото „вършене на нещо“, т.е. непрекъснатата работа над проекта и експериментиране, свързано с дейността, води до бързо и ефективно обучение, което от своя страна допринася за непрекъснати подобрения. Дори да „залитнете“ на даден етап в неправилна посока това ще способства да научите нещо ново и да натрупате опит, така че след това да продължите успешно напред.\nПредишна статияЦел и мотивация\nСледваща статияФирмената страница като електронен бизнес


Добавяне на метаданни към сайта ви – Support Center\nНастройка за оптимизация на търсачките (SEO)\nДобавяне на метаданни към сайта ви\nДобавяне на Google Analytics към сайта ви\n22 март, 2019 17:55\nОсвен съдържанието на страницата, търсачките също преминават през редица мета маркери, за да намерят информация за сайта ви. Подобряването им може значително да увеличи класирането на страницата ви.\n1. Заглавие на сайт. Заглавието на сайта е първата и най-видимата информация, показвана за всеки запис в резултат от търсенето, и следователно трябва да опише точно и кратко за какво се отнася сайтът. Съвети за създаване на добро заглавие на сайта:\nВключете някои от ключовите думи, които вече сте определили.\nОграничете заглавието до 5-8 думи (текстът след това ще бъде отрязан).\nОпитайте се да премахнете всички ненужни думи като „и“, „а“ и т. н.\nНе повтаряйте ключови думи.\nЗа да промените заглавието на сайта, натиснете върху опцията за контролен панел в горния десен край на уебсайта си в раздела за администратор и изберете Свойства на сайта.\n2. Ключови думи. Ключовите думи, вмъкнати в областта на мета маркерите на сайта ви, не играят толкова важна роля, както обикновено. Но някои търсачки все още използват тази мета информация при индексирането на уебстраниците. Прегледайте списъка с ключови думи, съставен по-горе, и следвайте тези правила, за да изберете ключови думи за всяка страница:\nИзползвайте различни ключови думи.\nЗа всяка страница изберете ключови думи, които директно се отнасят до съдържанието на страницата.\nНай-важните ключови думи трябва да бъдат поставени първи.\nМожете да въведете ключовите думи за всяка страница в административния панел Опции за страница. Ключовите думи за сайта са дефинирани в панела за администриране на свойствата на сайта. Ако не са дефинирани ключови думи за страница – страницата ще използва ключовите думи за сайта.\n3. Описание. Обикновено, описанието е резюме от едно изречение за предназначението на сайта или страницата ви. Описанието трябва да бъде компактно (30-40 думи) и информативно. Ако страницата няма описание, описанието на сайта ще се покаже като описание на страницата. Ако не е предоставено описание на сайта, търсачката ще покаже като описание част от съдържанието на уебсайта ви.\nЗа да добавите описание към страниците и сайта си, използвайте панелите за администриране Опции за страницата и Свойства на сайта.\n3 от 6 считат материала за полезен\nАктивиране на добавки\nЗа да създадете нов сайт на Joomla


Около 50-тина бяха протестиращите, предвождани от лидера на благоевградската структура на ДСБ Калоян Ханджийски\n02 Авг. 2020, 13:16\nСамо за три минути спряха движението в едното платно, докато полицията се намеси и опитите им за пълен блокаж се оказаха неуспешни.\nОколо 50-тина бяха протестиращите, предвождани от лидера на благоевградската структура на ДСБ Калоян Ханджийски. Силите на полицията пък многократно надвишаваше броя на протестърите.\nМножеството хора и в момента са на главния път, те са изблъскани до мантинелите на шосето. Те настояват за оставка на правителството.\nНяма край! Блокират и Е-79 към Гърция


Защо датчиците не се монтират на изхода/входа? Отчетената от 8 температура, няма ли да бъде практически същата, като отчетената от 6 или 3 (в зависимост в какъв режим работи). Какво налага инсталирането на такъв датчик - 8 (какво налага такова дублиране - "изпълнява" само защитни функции?). Много к...\nЗа нагледност си поиграх да нахвърлям опростена схема на домашен инверторен климатик. Тя няма претенциите да отразява всички възможни контроли и компоненти, а по-скоро да послужи за демонстрация на концепцията. Но и обратното е в сила. При много климатици липсват например датчици номер 3 или 6 (или ...\nсъб авг 10, 2019 2:40 am\nПри тези модели картера е в зоната на високото налясане и по-трудно се прави общ маслен картер. Днес изрових големият и го разгледах, а малкия май го нямам нарязан. За долната тръба на евентуален "общ картер" има удобно място, но за горната не видях такова. Ако трябва да правя термопомпа с тях, бих ...\nчет авг 08, 2019 1:59 pm\nчет авг 08, 2019 9:30 ambelov_90 написа:\nТръби на Rehau или Oventrop ли са ок за подово ,ако тези с алуминиежата не са за подово?\nАлуминиевата вложка няма проблем да се ползва за подово и се ползва .\nНо изисква повечко внимаване . Щом ви е за пръв път, ползвайте без вложка.\nКаквато и да изберете, гледайте да е от добър производител.\nср авг 07, 2019 12:52 pm\nДа попитам за мощността дали ще е удачно да използвам двете мидеи 22 и 28ца или да търся подходящ трифазен компресор Снимайте, за да видим кои са компресорите. При някои модели е много трудно да се направи "общ картер". В много случаи бих предпочел да реализирам две независими по фреон секции. Койт...\nHursa, просто засегнахте изведнъж много теми с първия си пост . Понеже има много устройства, които по същество са термопомпи, има и множество технически решения. Сега вече въпроса ви е по-конкретен. Термопомпата например (нека е въздух/въздух) При тези термопомпи масово се използва е EEV от този тип...\nТ. е. няма единно централизирано управление. А няколко регулатора - които реагират съобразно характеристиките според измерената величина, която регулират. И всичко зависи от това, какви са характеристиките на тези регулатори. В самото начало на еволюцията на термопомпите. Сега тази концепция се пол...\nнед юли 28, 2019 2:32 am\nпет юли 26, 2019 3:07 pmHursa написа:\nНе знам как се управлява термопомпа с регулируем компресор (отдавна ми е любопитно),\nАлгоритмите са много и най-различни. Нямам против да споделя тези, с които съм запознат.\nНо се стремя да не разводнявам тази тема. Отворете една нова и сложете тук връзка към нея.\nпет юли 26, 2019 2:03 pm\nНе съм специалист по Д.В.Г. Това което знам е, че товарната характиристика е нелинейна, разхода спрямо товар и обороти също. В тази връзка, ако аз трябва да конструирам такава термопомпа, бих се спрял на първи вариант. По този начин системата Д.В.Г.-генератор може да подбира най-добрите режими, спор...\nТърсенето намери 316 резултата за Страница 1 от 32


Ах, този фолк!\nНай-популярната музика в България дълго време беше пренебрегвана от БНТ. За нея тя се случваше някак странично, стичаше се покрай ушите й, без да съблазнява екрана й. Не че поп-фолкът не беше забелязван, просто беше низвергнат; от дъжд на вятър само някой разлютен телевизионен водещ или претендиращо за проблемност предаване му хвърляха я ръкавица, я случайно око, за да го осъдят или мъничко поразберат. Поп-фолкът категорично беше оставен в ръцете на кабелите, които напълно съзнателно и без капка свян си го експлоатираха до дъно - дотам, че една варненска телевизия организира фестивал, желаейки вероятно да бъде първопроходецът на някой знаменит със своето бъдеще чалга-"Златен Орфей", а друга безспир поздравява своите зрители ту със "знойната" Луна,\nту с "патриотичния" Володя Стоянов.\nПредаването "Ах, този фолк!" се яви, за да преобърне тази загърбеност. Все пак Канал 1 е най-масовият в страната, следователно не може да се прави, че не забелязва най-масовата музика на България. С апломба, че пристигат, за да поправят несправедливост, водещите се юрнаха презглава да "ограмотяват" лишения до този момент зрител на БНТ, скорострелно да му представят "звездите", и то от най-добрата им страна. Обсебени от чувство за мисия, те свикаха под знамената най-различни популярности и журналисти, та с техния авторитет да покажат и докажат, че в пренебрежението си националната телевизия не е била докрай права, а, напротив, крива е и още как!\nПатосът обаче не бе изцяло разбран и предаването взе да се люшка из програмната схема. БНТ сякаш се срамуваше от него и като че ли искаше да го скрие, да го потули, да направи, доколкото е по силите й, така, че много-много да не се забелязва, много-много да не се навира в очи. Ежедневниците обаче - прочее, най-върлите пропагандатори на тази одиозна музика - светкавично надигнаха глас и "Ах, този фолк!" намери най-сетне свое запазено програмно местенце. Но отново със запазеното (само)усещане, че съдържа нещо срамничко, нещо не особено ценно за показване, поради което непрекъснато се оправдава, извинява, та, ако все пак успее донякъде, и да се (само)отстоява.\nВ тази срамежлива и възпитана учтивост се крие целият поведенски модел на "Ах, този фолк!". Предаването като че ли се чувства някак втора ръка. Някак не докрай изискано. Някак прието по милост. И непрестанно се опитва да защити подарените му благоволение и благоразположение. В него фолк-звездите не се изявяват със своите най-хард песни, а се представят леко из-естрадизирани, фризирани, напарфюмирани. Едни от най-често задаваните въпроси към гостите например са формулирани така, че да се случи оправданието и пробивът във враждебността, а в броя, посветен на Володя Стоянов, неговите изпълнения бяха буквално приравнени с осъществяването на някакво изконно, много благородно и висше в своето българофилие мисионерство. "Ах, този фолк!" непрестанно се старае да покаже значимостта и смисленността на своята тема и тази е причината тонът му да бъде толкова уврътливо-извинителен и колебливо-утвърждаващ. То сякаш само съзнава, че едва ли има кой знае какъв шанс да спечели "неверниците", но въпреки това не спира да се опитва да им доказва, че въпреки техните подозрителност и недоверие, притежава същностност в своето съществование и телевизионно присъствие. И дори възгласът му, който на първо чуване е достатъчно предизвикателен и възторжен, крие в себе си този комплекс за малоценност: "Ах, този фолк!" като "Ах, този джаз!", не обаче докрай, не така екзистенциално и културно важно. След шумно изкрещяния призив предаването всеки път прибавя едно смутолевено, притеснено, угодливо и ясно различимо: С извинение...


Нова боя на пешеходна пътека - Новини от вас - Дневник\nНова боя на пешеходна пътека\n11:22, 25 юни 15 , 2038\nТам в сянката "чезне" пътеката.\nТова е скоро боядисана пешеходна пътека в София (кръстовището на ул. "Богатица" и ул. "Димитър Хаджикоцев"). Маркировката е положена преди не повече от 10 дни. Чак се чудя дали е дело на общината или на някой гражданин, на който му е омръзнало ТЯ(общината) да се разсейва и е сложил от боичките за рисуване на детето си.\n08:53, 09 авг 20 / България 714\nDarth Plagueis 12:07, 25 юни 15 / Неутрално\nИзобщо не разбирам мрънкането. Полагането на маркировка в София очевидно се извършва по програма за подкрепа н...\nНиколай Русанов 11:55, 25 юни 15 / Неутрално\nЦялата ул."Богатица" е един кенеф, ти за една пътека си се размрънкал.\nРейтинг: 1241 11:41, 25 юни 15 Неутрално\nTaka e,kaто слагат некачествена боя...\nРейтинг: 367 11:55, 25 юни 15 Неутрално\nРейтинг: 1266 12:07, 25 юни 15 Неутрално\nДо коментар [#2] от "bombsquad":\nБогатица, в частта си от бул.Джеймс Баучер до бул Арсеналски е една от най-гадните улици в София.\nИ за автомобилисти и за пешеходци...\nРейтинг: 2139 12:07, 25 юни 15 Неутрално\nИзобщо не разбирам мрънкането.\nПолагането на маркировка в София очевидно се извършва по програма за подкрепа на българското производство, в случая това за производство на кисело мляко.\nХората правят пешеходните пътеки от айрян и така стимулират производството и родните крави. Що мрънкате, вместо да сте щастливи?\nРейтинг: 481 12:20, 25 юни 15 Неутрално\nзащото истинската маркировка ще е да сложат бели павета или от онази дето се лепи с горелка, това е.\nРейтинг: 1473 12:30, 25 юни 15 Неутрално\n[quote#5:"alabalko"]защото истинската маркировка ще е да сложат бели павета или от онази дето се лепи с горелка, това е. [/quote]\nДруго си е обаче да е с водни боички. Така следва да се "реинвестира" на всеки 6-12 месеца, все пак от една истинска, хубава, видна и трайна маркировка никой от тези, които са в сферата на тези "услуги" няма файда!\nА да му мислят тези с кракомобилите, детските колички и ...\nРейтинг: 214 13:05, 25 юни 15 Неутрално\nможе да е и от цветен прашец\nРейтинг: 1209 13:06, 25 юни 15 Любопитно\nБи трябвало,да има и пътен знак "пешеходна пътека",при наличието му,дори и маркировката напълно,да е избеляла,водачът на МПС е длъжен ,да спре,като види пешеходец стъпил на платното.\nРейтинг: 846 13:09, 25 юни 15 Неутрално\nЧак пък шест месеца!?! Боята се изтрива са седмица - две. Същата са използвали за новата маркировка на пешедохна пътека между "Хепи" и "Света Неделя". Няма и месец, откакто е положена, а вече не личи! Затова пък останките от предишната пътека /която беше разположена по диагонала/ още стоят, при това са по-плътни и хората пресичат по тях, а не по новата пътека.\nВ Лондон маркировката на пешеходните пътеки е дебела поне 3-4 мм, явно боята им е по-различна, или пък не са правили икономии, за да остане боя, за да боядисат фасадите на личните си къщи.\nРейтинг: 1235 14:01, 25 юни 15 Неутрално\nКогато бях в Сан Фанциско ми направи впечатление, че тамошните зебри са изрисувани с боя дебела поне 1 мм. То по-скоро е било някаква специална смес. 1 мм не може да се изтрие за десет дни.\nРейтинг: 829 23:24, 25 юни 15 Весело\nНищо не е, тука имаме едно малко кръстовище между блоковете, където има знак за пешеходна пътека, но такава нарисувана изобщо няма. xD


eхографът :: BG-Mamma\n11 май 2006, 15:33 ч.\nЗдравейте,мами.Аз съм малко объркана.Вчера бях на 1-ви преглед за констатиране на бременността.След всичко прочетено от мен,било в интернет,било на др място,аз се изчислявах на 6 г.с.А според гинеколога-в 7г.с.При условие,че първият ден на последната ми менстр.е 30.03.06,смятайки го ,7-ма г.с излиза на 17.05,т.е. губи ми се цяла седм.Ако някоя от вас си я бива в изчисленията,нека помогне.Аз го смятах,как ли не.А 1 седм.,си е една седмица.Възможно ли е това объркване да се дължи на по-големи размери на ембриона?Незнам,надявам се да ми помогнете.\n# 1 11 май 2006, 15:44 ч.\nа какъв е проблема за тази една седмица? Вероятно плода отговаря на 7 седмица. я не се шашкай за подобни неща..има хора се шашкат,че не могат да забременят, а ти се шашкаш..че имало някаква разлика в седмиците. Това да ти е единствения проблем\n# 2 11 май 2006, 15:52 ч.\nДори и да е така и аз не виждам проблем. ПЪк ти като толкова се притесняваш имай си едно на ум. иначе не ме бива в изчисленията. Пробвай с калкулатерите в бг мама и зачатие.бг.\nПоздрави и не се притеснявай\n# 3 11 май 2006, 15:57 ч.\nНе се притеснявай излишно, просто на ехографа по размерите на плода може би е излязло по- голяма седмица, няма нищо лошо в това. Честно да ти кажа при мен от самото начало , че и досега винаги има разминаване с това , което трябва да бъде и това , което показва ехографа. Лека бременност\n# 4 11 май 2006, 16:00 ч.\nАми и аз като изчислявам дата ти би трябвало да си в 6 г.с. Не че е нещо фатално,но питай доктора си следвашия път и ако искаш си направи Pregnancy Ticket, който автоматично ще ти изчислява седмиците и дните!\nПС. възможно е да ти е казал на коя седмица отговаря плода според ехографа,но 5-6 дни не епроблем!\n# 5 11 май 2006, 16:02 ч.\nПравилно си го изчисляваш наистина си точно в 6 г. с., а това че УЗ показва друго също е нормално при тях е възможно отклонение в + - 2 -ве[/b] седмици, там замерват плода, така че няма страшно явно бебчето върви малко по-едричко спрямо седмиците\n# 6 11 май 2006, 16:03 ч.\nТия седмици само стрес създават. В 7-мия месец като измериха всичко, изкараха че нося някакво олигофренче- с малка глава и коремче и дълги крайници (с разлика от по 1 месец)\n# 7 11 май 2006, 16:11 ч.\nспоко няма място за притеснение просто бебенцето върви едричко и ехографа го изчислява с една седмица напред.Не се шашкай и леко бременеене\n# 8 11 май 2006, 16:37 ч.\nДаже може и да не е цяла седмица разлика, защото днес е последният ти ден от шестата седмица, така че от утре (а не както си написала на 17-ти) си в седма (шеста седмица и един ден си е седма). Разминаването се получава заради кръгчетата, по които смятат. Почти всички са с по 30 дена месечно, а не някой месеци да са с 30, а други с 31. Март е с 31 дена, но на кръгчето са показани 30, затова според това въпросното кръгче излиза, че вчера ти е бил последния ден на шестата седмица. Ох ама и аз как го обясних, но карай. Надявам се да се сещаш за кои кръгчета говоря. Моят термин, например, според тая джаджа е 5-ти юни, но реално е 7-ми.\n# 9 11 май 2006, 17:55 ч.\nНе се притеснявай, при мен на всеки преглед, което ставаше ежемесечно, бебето вървеше с една седмица напред, т.е. малко по-едро от приетата норма, но докторът винаги казваше, че е нормално.\n# 10 11 май 2006, 20:47 ч.\nНие и досега така си вървим - с една седмица напред - аз съм в края на 16, а още преди 10 дни ми правиха БХС и изчислиха, че бебо си е 16 седмица, тоест сега трябва да съм 17.\nТова е така, защото изчисляването на термина е приблизително - не се знае кога си забременяла със сигурност. Аз хич не се чудя, че моето е "по-бързо" бебе - или трябва да е станало около 10 ден от цикъла ми, или около 20 - татито ни беше в командировка и двамата се ядосвахме, че ще изпуснем овулацията, пък бебо си ни изненада.\nПо-скоро се радвай, че си с една седмица по-напред! Чудесно е, че сърчицето на бебето бие! Аз нямах търпение да стана 12 седмица и като ми казаха, че избързвам - не мога да ти опиша как съм се радвала\n# 11 11 май 2006, 21:03 ч.\nВ какулатора на зачатие излиза че си в 6 г.с.,мен също ме водят с една седмица напред,но мисля че ехографите така отчитат,малко напред\n# 12 12 май 2006, 09:12 ч.\nБлагодаря ви,момичета.Действително сега съм по-спокойна.При първата ми бременност нямаше такива грешки,т.к.датата,в която заченах се знаеше,т.е. беше си планувано и от първият път-бебенце.Сега,незнам защо,нйкак си невярвах,че ще стане от един път,и опитите бяха 4.Та затова,този път...се обърквам. Дано не прозвучи много некомпетентно,но Narina говори за Pregnancy Ticket,какво е това?\n# 13 12 май 2006, 11:17 ч.\nЦитат на: anadolova в пт, 12 май 2006, 09:12\n... Дано не прозвучи много некомпетентно,но Narina говори за Pregnancy Ticket,какво е това?\nВероятно има предвид лентичките които почти всяка майка във форума си е сложила отдоло. Там ти показва в коя седмица си в зависимост от датата на последния цикъл. Можеш да си направиш и ти само кликни върху някоя от тези на мамите и ще влезеш в сайта където да си направиш своя.\n# 14 12 май 2006, 11:20 ч.\nИначе ето ти адреса на сайта, където можеш да си направиш http://www.baby-gaga.com/


Крими :: Заловиха бракониери, докато правят сърна на кайма :: Monitor.bg\nЗаловиха бракониери да правят на кайма незаконно отстреляна сърна в землището на село Страдалово, Невестинско.\n“Групата е следена от много дълго време. Обаждаха се много пъти, че в района, където задържаха тримата мъже, се извършва незаконен лов. Правили сме многократни опити да заловим тези нарушители, обаче не се увенчаха с успех”, обяви секретарят на Ловно-рибарското дружество в Кюстендил, Венко Калинчев. За случая бяха задържани трима мъже. “Бракониерите са се опитали да се оправдаят, че сърната уж била паднала в къщата и те я разкасапили. Двама от мъжете са от ловна дружинка в Дупнишко“, коментира още Калинчев. Той настоява мъжете да понесат сериозни наказания. “Ние не можем да ги накажем и да предприемем нещо. Ще напишем обаче писмо до техния председателя да вземе мерки”, каза Калинчев.\nСпоред Наказателния кодекс при улов на едър дивеч без разрешение наказанието е затвор до две години или пробация до четири години и с глоба от 1000 до 5000 лв. Убийството на дребен дивеч се наказва с лишаване от свобода до 6 месеца и глоба от 300 до 500 лв.\nНаскоро други бракониери също са били хванати в крачка с 30 кг месо от дива свиня. Те са установени в село Тишаново, Невестинско. “Ние ще вземем отношение по въпроса, но очакваме лабораторните изследвания от месото”, каза още секретарят на СЛРД “Елен”.


forum.lex.bg • Виж темата - Спор за командироване на чужденец\nДата и час: 23 Ное 2017, 16:00 • Часовете са според зоната UTC + 2 часа [ DST ]\nСпор за командироване на чужденец\nот zvezdomira » 07 Сеп 2009, 16:15\nЗдравейте на всички. Вие сте последната ми надежда. Спорим с моя началник относно командироване на чужденци в България. Има си НАРЕДБА ЗА УСЛОВИЯТА И РЕДА ЗА КОМАНДИРОВАНЕ НА РАБОТНИЦИ ИЛИ СЛУЖИТЕЛИ ОТ ДЪРЖАВИТЕ ЧЛЕНКИ ИЛИ НА РАБОТНИЦИ ИЛИ СЛУЖИТЕЛИ ОТ ТРЕТИ СТРАНИ В РЕПУБЛИКА БЪЛГАРИЯ В РАМКИТЕ НА ПРЕДОСТАВЯНЕ НА УСЛУГИ (ЗАГЛ. ИЗМ. - ДВ, БР. 45 ОТ 2006 Г., В СИЛА ОТ 01.01.2007 Г. Но той твърди и спори с мен, че можело и по НАРЕДБА за служебните командировки и специализации в чужбина, която, обаче забележете е за БЪЛГАРСКИ граждани, отиващи в чужбина. Ха сега де! Как ли не обясняваме, че чужди лица не могат да бъдат командировани по наредбата за български граждани!!! Лицата, които той иска да командирова от държава Х тук (държавата е член на ЕС) нямат работодател, а са консултанти, които ще предоставят услуги в БГ, но нямат работодател, тоест упражняват т. нар. свободни професии. И така, как да стане? Горепосочената наредба важи за чужденци, командировани от работодател от съответната държава, а другата си е за наши граждани... Дано да ми отговори някой. Благодаря предварително на всички!\nРегистриран на: 21 Юли 2009, 09:28\nRe: Спор за командироване на чужденец\nот nikiboy » 07 Сеп 2009, 19:16\nПо смисъла на българските закони вече ГРАЖДАНИТЕ НА ЕС НЕ СА ЧУЖДЕНЦИ !!! Тоест в който и закон наредба или друго пише "чужденец" това не важи за гражданите на ЕС.\nот zvezdomira » 08 Сеп 2009, 09:14\nТова, nikiboy логично, но тогава да разбирам ли, че ние можем да командироваме лице от страна в ЕС и да му плащаме командировъчни тук в БГ? Нещо не ми се връзва.... Лицето няма работодател в страната Х, а ние ще го викаме тук...\nот nikiboy » 09 Сеп 2009, 11:25\nzvezdomira написа: Това, nikiboy логично, но тогава да разбирам ли, че ние можем да командироваме лице от страна в ЕС и да му плащаме командировъчни тук в БГ? Нещо не ми се връзва.... Лицето няма работодател в страната Х, а ние ще го викаме тук...\nтака като гледам наредбата за която сте написали горе именно тя урежда командироването на чужденец у нас.\nПросто според казуса например:\nлице Х от Германия ще работи примерно в Еон България за срок от 1 година и по тази наредба си пише всичко. Естествено че няма да го командироват по наредбата за команд..... за българските граждани работещи в България.\nСамо не ми се връзва защо вашата фирма ще има отношение по командироването, като в случая него го праща чужда фирма тук, тоест тя урежда документи запалта отпуск и т.н.


Първо в СЦЕНА БГ! Готвят Мая Манолова да смени Бойко Борисов, ВИЖТЕ ЦЯЛАТА СХЕМА и какво гласи задкулисието в политиката! – Сцена БГ\nНачалоПОЛИТИЧЕСКА СЦЕНАПърво в СЦЕНА БГ! Готвят Мая Манолова да смени Бойко Борисов, ВИЖТЕ ЦЯЛАТА СХЕМА и какво гласи задкулисието в политиката!\nОмбудсманът Мая Манолова е готвена за поста премиер на страната, научи ексклузивно СЦЕНА БГ от свои достоверни политически източници.\nЧервената фурия, която се дистанцира от партията-майка БСП, сега е на много по-подходящия пост-трамплин към властта – омбудсман.\nМая Манолова е един от тримата политици с най-висок рейтинг, а нейния потенциал още не е разработен до пълна степен. Самият Бойко Борисов също е бил склонен да се съгласи на правителство на националното съгласие с премиер Манолова. Отношениета на двамата не са лоши, а хората в задкулисието знаят, че двамата си помагат, когато е нужно, както беше с назначаването на Мая Манолова за омбудсман на държавата.\nОсвен висок рейтинг, Мая Манолова има подкрепата и от западните посолства, начело с Американското. Знае се, че тяхната роля в реденето на политическия пасианс не е пасивна. Мъжът на Мая Манолова – бившия военен министър Ангел Найденов е твърд НАТО-вец и послушник на Чичо Сам.\nТози сценарий би се разиграл, ако сегашния премиер Бойко Борисов се запъти към поста президент на страната, каквито намерения имал, говори се в ГЕРБ.\nЕдинствената, която засега била против този сценарий е Корнелия Нинова – върл враг на Мая Манолова, но червени политици допускат партията да я принуди да се съгласи да отстъпи или да я бламира като лидер.\nПри варианта – Мая Манолова премиер, реално ще се сбъднат и редицата прогнози на нумеролози и врачки, че жена ще дойде начело на държавата и България ще потегли напред.\nОЧАКВАЙТЕ ОЩЕ ЕКСКЛУЗИВНИ МАТЕРИАЛИ ОТ ЗАДКУЛИСИЕТО НА ПОЛИТИКАТА САМО В „СЦЕНА БГ“!\nПълен погром! Крах за авторката на най-тиражираните книги в България! Венета Райкова изпразни залата! Според напудрените сайтове топ водещата Венета Райкова представила четирите си романа на бляскаво събитие в хотел „Маринела“. На кой ги пробутвате […]\nБизнесменът Ивайло Пенчев, който често дава акъл на хората, критикува властта и се прави на всезнаещ падна в собственият си лъжовен капан. „Ако повече българи в държавата са като мен – страната ни ще е […]\nТема номер 1 в кулоарите на Народното събрание е Истанбулската конвенция, видя репортер на „СЦЕНА БГ“. Депутати люто спорят „За“ или „Против“ ратифицирането на конвенцията са. Най – горещата клюка от коридорите на властта е […]


На 14.10.2019 г. /понеделник/, от 11.00 часа, в централно фоайе на Военномедицинска академия (ВМА) ще се проведе традиционното отбелязване на Европейския ден на донорството.\nТази година „Дървото на живота” в памет на донорите ще бъде допълнено с имената на трима души, дали през 2019 година шанс за втори живот на пациенти във ВМА.\nНа събитието ще присъстват представители на ИА „Медицински надзор”, пилотите от 16-та транспортна авиогрупа „Враждебна”, които са неизменна част от редица донорски ситуации; представители на най-голямата мото организация в България „Sofia Riders” - партньори на ВМА в информационната кампания за насърчаване на донорството и безвъзмездното кръводаряване; както и пациенти, трансплантирани във ВМА.


Берлин подготви нова концепция за гражданска защита - NOVA\nБерлин подготви нова концепция за гражданска защита\nВластите съветват хората да се запасят с храна\nГермания се готви за извънредна ситуация. Властите в Берлин са подготвили нова концепция за гражданска защита, която ще бъде представена в сряда. Сред основните мерки, които се предвиждат, е хората да се запасят с вода, храна и вещи от първа необходимост за 10 дни, докато бъдат взети мерки на национално ниво.\nЗа първи път от времето на Студената война германското правителство посъветва гражданите да се запасят с храна и вода. Те трябва да послужат в случай на извънредна ситуация. Представители на опозицията веднага разкритикуваха новата програма за гражданска защита като създаваща излишна паника.\nВместо пари - работно облекло за майки на деца с увреждания\nВсе повече мигранти остават в центровете за настаняване у нас\nЧовечеството вече живее назаем от Земята\n"Правителството се държи сякаш ИДИЛ е пред вратата ни, а Германия скоро ще бъде нападната или сме във военно положение. Така просто се създава паника", обяснява Константин фон Ноц, представител на "Зелените".\nПред група ученици германският министър на вътрешните работи заяви, че страната трябва да е подготвена за извънредни ситуации.\n"В случай на сериозен проблем, например прекъсване на тока за седмици, или ако питейната вода или хранителните стоки са отровени, или пък спрат доставките на горива", обясни министърът на вътрешните работи Томас де Мезиер.\nВ стратегията, която ще бъде представена пред министрите в сряда, германците са посъветвани да си осигурят храна и вода за период от 10 дни. Това включва трайни хранителни продукти и по два литра вода на ден. Така те ще могат да се справят сами в случай на национална катастрофа или бедствие, защото спасителните служби могат да се окажат претоварени.\nАтака срещу територията на Германия, която да изисква конвенционална защита на населението, е малко вероятна, се посочва още в документа.\nАмериканците започват все повече да харесват Тръмп\nРАЗГОРЕЩЕНИ СПОРОВЕ: Обсъждат как да се помага на децата с увреждания


Становище на инициатива „ПРОЗРАЧНИ ПЛАНИНИ“ и Сдружение за дива природа "БАЛКАНИ" във връзка с разработването на План за управление на Природен парк "Витоша" (2015-2024) - Прозрачни планини\nСтановище на инициатива „ПРОЗРАЧНИ ПЛАНИНИ“ и Сдружение за дива природа „БАЛКАНИ“ във връзка с разработването на План за управление на Природен парк „Витоша“ (2015-2024)\n30.09.2015 Прозрачни планини МП\tОставете коментар\nВитоша не е един обикновен природен парк. Това е първият парк на Балканския полуостров, 1934 година обявен като „национален“. При приемането на Закона за защитените територии няколко гласа в Народното събрание не достигат (при прегласуване), за да бъде обявена планината за национален парк (Приложение 1 към настоящото становище). Паркът е най-посещаваният туристически обект в България. Близостта до гр.София обуславя острата нужда от запазване на природата за бъдещите поколения. Поради тези причини считаме, че е абсолютно недопустимо да се отслабват режимите на Парка, каквото е предложение на Изпълнителя. Напротив, нормите и режимите в ПП „Витоша“ следва да са аналогични на тези за трите ни национални парка.\nСледват нашите предложения по различните части на проекта за План за управление на Природен парк „Витоша“ 2015-2024:\nПо отношение постигане на благоприятно природозащитно състояние на вълка (Canis lupus) в защитена зона „Витоша“\nВълкът е приоритетен вид за опазване съгласно Приложение 2 на Закона за биологичното разнообразие. Във всяка една защитена зона, в която е предмет на опазване, следва да се постигне благоприятно природозащитно състояние. Природен парк „Витоша“ има същите граници като защитената зона със същото име. Следователно цел на Плана за управление трябва да е БПС на вълка.\nНа стр.257, 259, 359, 405 и 430 се споменава, че вълкът има прекалено висок „запас“. Спомената е даже мярка „извършване на подборен и селекционен отстрел за нормализиране на запасите от вълк и дива свиня“. Тези твърдения не са научно обосновани. Изследванията на СДП Балкани показват, че на Витоша вълкът не е в добро състояние и следва да се приложат мерки за подобряване на популациите му. Освен това той нанася много по-малки щети от скитащите кучета. Молим да предвидите проекти за изследване и подобряване състоянието на вълка в част 4.\nЧАСТ 3.1. Зониране и функционално предназначение на зоните\nПредлагаме да се запази настоящото зониране на Природен парк „Витоша“. Считаме, че няма основание за промяна на зонирането. Предложената промяна е нецелесъобразна и незаконосъобразна.\n2. Предложените имена на новите зони са невъзможни за произнасяне и запомняне, например „Зона за опазване на приоритетни природни местообитания и местообитания формиращи характерни скални и геоложки образувания, речни местообитания и местообитания на консервационно значими видове“. Това ще затрудни управлението на територията и ще създаде объркване сред посетителите.\n3. Предложените територии за включване в новите зони не съответстват на изследванията на биоразнообразието в досегашни разработки на ДПП Витоша и изследванията, описани в Част 1 на плана и приложените карти. Молим за отговор защо:\nа) Около половината от зоните с важна значимост за херпетофауната попадат в предложените зони III и IV.\nб) Две от трите места, където е реинтродуциран Parnassius apollo, както и всички описани находища на Maculinea arion и M. nausithous попадат в зона III.\nв) 100% от находищата на пернатоногата кукумявка (Aegolius funereus) попадат в предложената зона IV. Природен парк „Витоша“ е едно от най-важните места за опазване на вида в България. Почти всички описани важни места за редки видове кълвачи също попадат в тази зона. Същото важи за последното находище на глухаря (Tetrao urogallus) в парка, което ще направи невъзможно възстановяването на вида. Обитаемо гнездо на сокол скитник (Falco peregrinus) в поречието на Боянска река също попада в зона IV.\nг) Около 1/3 от подходящите места за дива коза попадат в зона IV.\n4. 3/4 от границите на двата резервата на Витоша нямат зона за ограничаване на човешкото въздействие или подобна на нея, която да служи за буфер от антропогенния натиск, строителството и сечите. Следва около резерватите да се обособят такива зони.\nГоляма част от Санитарно-охранителните зони за питейни води за гр.София и гр.Перник попадат в предложената зона IV. Всички санитарно-охранителни зони трябва да са в зона за ограничаване на човешкото въздействие или подобна на нея.\nНе става ясно каква част от местообитанията от Приложение 1 на Закона за биологичното разнообразие и Червената книга на България попадат в кои от предложените нови зони. Тази информация е ключова за планиране на зонирането на парка. Молим да ни предоставите тази информация.\nЧАСТ 3.2. Режими и норми\nЗа територията на целия парк следва да се формулират следните забрани:\nСтроителство, освен на:\nводохващания за питейни нужди,\nсгради и съоръжения на Дирекцията на Природния парк и на Планинската спасителна служба,\nместа за отдих и беседки,\nремонт на съществуващите сгради и пътища,\nремонт на съществуващите спортни и други съоръжения, без промяна на предназначението,\nмодернизация на съществуващите въжени линии в съществуващите просеки без разширяване на просеките с повече от 25%.\nПредложената забрана е обоснована от нуждата да се запази природата на Витоша в състояние подобно на националните ни паркове, каквото е желанието на по-голямата част от гражданите в прилежащите територии.\nЗабрана номер 29, предложена от Изпълнителя, включва само строителството на нови хотели и вилни сгради, но позволява съгласно Закона за туризма строителството на: мотели, апартаментни туристически селища, туристически селища, семейни хотели, хостели, пансиони, почивни станции, къщи за гости, бунгала, къмпинги, ресторанти, заведения за бързо хранене, питейни заведения, СПА комплекси и много други места за настаняване, както и всички други сгради и съоръжения, регулирани в други закони.\nВсякакви сечи с изключение на сечи в горските култури, за отстраняване на опасни дървета край пътеки, пътища и сгради, при потушаване на пожари и при каламитет на вредители в смърчовите гори.\nЗа следващите 10 години на действие на Плана не считаме, че има нужда да се извършват сечи в местообитания от Приложение 1 на ЗБР.\nВсякакви дейности, източник на шумово замърсяване над 45 децибела, създаващо пречки за пълноценен отдих или нарушаващо нормалните условия в местообитанията на животинските видове, срещащи се в територията на парка.\nПаша на домашни животни извън определените за това места.\nТези места следва да се определят в плана\nПоставяне на информационни и насочващи табели или маркиране на пътеки, освен от ДПП Витоша.\nПроизводствени дейности, с изключение на поддържащи и възстановителни дейности в горите.\nНарушаване на естественото състояние на водни площи, водни течения, техните брегове и прилежащи територии\nДвижението на МПС извън пътищата от националната мрежа, освен при спасителни акции, изпълнение на неотложни дейности в горите, изпълнение на служебните задължения на служители на ДПП „Витоша“, МВР, МО и за обслужване на съществуващи обекти на територията на парка и извършване на поддържащи и възстановителни дейности в горите.\nСтроителство на бентове и други хидротехнически съоръжения\nИзкуствено осветление на ски писти и съоръжения, с изключение на изкуствено осветление на ски писта Лале 1.\nЧАСТ 4.3. Проекти\nДа се допълни списъка с проекти с:\nПроект за трансформиране на горски култури в близки до типичните за местообитанието гори\nИнициативата “Прозрачни планини”


PREST’’PNICI - Търсене | palo.bg\n" PREST’’PNICI " ( 7 )\nНаучете последните новини за търсене PREST’’PNICI в Palo. Научете за най-новите разработки по темата: PREST’’PNICI от най-големите български журналистически сайтове и блогове.\nКрадците от "Сам вкъщи" - Марв и Хари ПРЕДИ и СЕГА (СНИМКИ)\nСнегът отново е тук, Марв и Хари чакат момента да сте "Сам вкъщи" Всяка Коледа прилича на предишната по едно – филмът, който задължително присъства в телевизионната програма – „Сам вкъщи“. Култовата лента с участието на Маколи Кълкин се превърна в класика, без която няма как да мине празникът. ВИЖТЕ СНИМКИТЕ ТУК На пръв поглед обикновен семеен филм, заснет преди повече от 20 години, „Сам вкъщи“ е любимо преживяване за милиони по света. И ако на екрана малкото момче, преследвано от престъпн\nТерористът в Лондон е Усман Хан - на 28 г., осъждан\nЛондонската полиция потвърди самоличността на убития от полицаите нападател. Атаката е дело на 28-годишния Усман Хан, живеещ в Стафордшър, съобщава Ройтерс. По данни на в. "Таймс" през 2012 г. той е бил осъден за престъпление, свързано с ислямския тероризъм. Хан е бил освободен от затвора година преди нападението, след като приел да носи гривна, позволяваща да бъде проследен. Генералният секретар на Интерпол Юрген Щок заяви, че организацията е готова да предостави на британските власти всякак\nНова структура в МВР ще се бори с тероризма и опасните престъпници\nСпециализираният отряд за борба с тероризма и дирекция „Жандармерия” в МВР се обединяват, за да създадат мегаотдел, който да пресича терористични действия, да провежда операции по освобождаване заложници, да задържа особено опасни престъпници, както и да неутрализира взривни вещества. Идеята бе подкрепена от парламента, който с гласовете на 102-ма народни представители одобри на първо четене промените в Закона за МВР. 19 гласуваха „против“, а 29 се въздържаха. МВР се оборудва с нови 15 високос\n"Болните работници не са престъпници", злоупотребите с болнични са в резултат на сбъркания здравен модел и на порочни практики на работодателите. Около това становище се обединиха около 3000 протестиращи на националният протестен митинг - шествие на КТ "Подкрепа". Протестът им затвори за около три часа движението по централни софийски булеварди. Шествието мина пред сградата на Народното събрание, пред централата на АИКБ и пред Министерския съвет, съобщи БТА. Основните искания на протестиращи\nПриключи протестът под наслов: "Болните работници не са престъпници"\nСофия. Шествието на протестиращите под наслов: "Болните работници не са престъпници" приключи пред Министерски съвет, предаде репортер на Агенция "Фокус". Основните искания на протестиращите са: работодателите да поемат поне първите 5 дни от болничните; да изплащат 100% от трудовото възнаграждение през този период (понастоящем е едва 70%, като от тях се удържат осигуровки и данъци); отпадане на данъка върху минималната работна заплата; спешна актуализация на добавката за нощен труд, която е в\nСъс скандирания "Болните работници не са престъпници", работещи блокираха движението по бул. "Цар Освободител" в София, предаде БГНЕС. Недоволството им е предизвикано от предложението на управляващата коалиция първия ден от болничния да не се заплаща. Въпреки обещанието на премиера Бойко Борисов, че това предложение няма да бъде гласувано, синдикатите и работещите излязоха на протест, защото, по думите им, не вярват на премиера.\nДнес, 27 ноември, КТ "Подкрепа" ще проведе национален протестен митинг-шествие под надслов "Болните работници не са престъпници!". Основните искания на протестиращите са работодателите да поемат поне първите 5 дни от болничните; да изплащат 100% от трудовото възнаграждение през този период (понастоящем е едва 70%, като от тях се удържат осигуровки и данъци); отпадане на данъка върху минималната работна заплата; спешна актуализация на добавката за нощен труд, която е в размер на 25 стотинки; ог\nНамерени: 7 резултати за " PREST’’PNICI " .


Leocrema Beauty Elixir, Лосион за тяло с растителни стволови клетки, 400 мл.\nС растителни стволови клетки /от малина, центела азиатика и ехинацея/.\nСтяга, изглажда и тонизира кожата.\nLeocrema Beauty Elixir съдържа комбинация от растителни стволови клетки на:\nМалина - подобрява стегнатостта на кожата. Възстановява и защитава клетките от стареене. Има антиоксидантно действие.\nИзползвайте лосиона ежедневно и ще се радвате на красива и здрава, по-стеганата и еластична, подхранена в дълбочина и защитена, бляскава и нежна кожа.\nПродукта "Leocrema Beauty Elixir, Лосион за тяло с растителни стволови клетки, 400 мл." не е коментиран.


Чудото на микронутриентите | Ozone.bg\n„Чудото на микронутриентите“ е изчерпателен наръчник, с който можете да предотвратите или излекувате заболяване, като приемате по-богати на микронутриенти храни. Двамата автори ще ви покажат колко широко разпространен е дефицитът на микронутриенти. Ще ви научат как да определите кои микронутриенти липсват на вашето тяло и как да повишите тяхното количество чрез храненето си.\nАлтернативна медицина, Диети, Здравословно хранене\nМикронутриентите са хранителни вещества – витамини и минерали, – без които нормалното функциониране на нашето тяло е невъзможно. Недостигът на микронутриенти води до хронични заболявания и не е трудно да се разбере защо – ако организмът ни не разполага с всички необходими нутриенти, той не може да поддържа нормалните жизнени процеси.\nАвтор: Марина Грозданова\nИздателство: Фондация „Благотворител”


Ще сменят ли домакинството на финала в Шампионската лига? - Webcafe.bg\nЗа втора поредна година Истанбул може да се размине с домакинството на финала в Шампионската лига.\nПрез миналата пролет пандемията спря турнира и той се доигра чак през август в Лисабон. Турският мегаполис обаче запази правото си да приеме мача за трофея през тази кампания, но страната е в локдаун заради високата заболеваемост от коронавирус.\nВ същото време до финалната битка достигнаха два английски отбора - Манчестър Сити и Челси, които изразиха готовност да изиграят мача на друго място. Астън Вила дори предложи стадиона си за домакин на срещата.\nЗасега от УЕФА обаче са категорични, че финалът няма да бъде отнеман от Истанбул, тъй като градът е положил много усилия да приеме мача.\nОчаква се двата отбора да получат по 4000 билета за феновете си, но от европейската централа няма да намаляват бройката на корпоративните билети, които раздават на партньорите си.\nАко обстановката в Турция обаче продължи да бъде толкова притеснителна, от УЕФА могат да преразгледат предварителните си планове.\nФиналът в най-престижния турнир трябва да се играе на 29 май.\nТой е третият изцяло английски в историята и вторият за три години след Ливърпул - Тотнъм в Мадрид през 2019-а.\nПрез 2008-а пък Манчестър Юнайтед се наложи над Челси в Москва след изпълнение на дузпи.\nТагове: истанбул, шампионска лига, челси, манчестър сити, финал